धार्मिक श्रीफल परिवार के पुरस्कार संयोजक भरत जैन इन्दौर ने पुरस्कारों की घोषणा करते हुए बताया कि इस बार श्री भट्टारक चारुकीर्ती श्रवणबेलागोला की स्मृति में श्रीफल जैन पत्रकारिता पुरस्कार अग्निबाण भोपाल के संपादक रवीन्द्र जैन को प्रदान किया जाएगा। उनके अलावा कर्पूर चंद्र कुलिश स्मृति पुरस्कार सूरत में राजस्थान पत्रिका के संपादक प्रदीप जोशी को, भगवान बाहुबली स्मृति पुरस्कार दैनिक भास्कर के नेशनल रूम में कार्यरत उपमिता वाजपेयी को, उल्लेखनीय पत्रकारिता पुरस्कार इंडिया न्यूज जयपुर की संवाददाता श्रीमती संगीता प्रणवेन्द्र को, आचार्य अभिनंदन सागर स्मृति पुरस्कार वरिष्ठ पत्रकार अनिल माथुर को दिया जाएगा। सम्मान समारोह 23 अगस्त को बांसवाड़ा राजस्थान में उपाध्याय श्री अनुभव सागर जी महाराज एवं मुनिश्री पूज्य सागर जी महाराज के सानिध्य में आयोजित किया जाएगा। पुरस्कार समारोह में सम्मानित होने वाले पत्रकारों को शॉल, स्मृति चिह्न, प्रशस्ति पत्र और पुरस्कार राशि प्रदान कर सम्मानित किया जाएगा।